OpenLLM-France/wikimedia huggingface dataset:
# Temporada 1955-56 de l'NBA

La temporada 1955-56 de l'NBA fou la desena de la història de l'NBA. El Philadelphia Warriors fou el campió després de guanyar al Fort Wayne Pistons per 4-1.

## Classificacions

* Divisió Est
| Equip | V | D | %V | P |
| Philadelphia Warriors C | 45 | 27 | ,625 | - |
| Boston Celtics | 39 | 33 | ,542 | 6 |
| New York Knicks | 35 | 37 | ,486 | 10 |
| Syracuse Nationals | 35 | 37 | ,486 | 10 |
* Divisió Oest
| Equip | V | D | %V | P |
| Fort Wayne Pistons | 37 | 35 | ,514 | - |
| Minneapolis Lakers | 33 | 39 | ,458 | 4 |
| St. Louis Hawks | 33 | 39 | ,458 | 4 |
| Rochester Royals | 31 | 41 | ,431 | 6 |
* V: Victòries * D: Derrotes * %V: Percentatge de victòries * P: Diferència de partits respecte al primer lloc
* C: Campió

## Premis

* MVP de la temporada
** Bob Pettit (St. Louis Hawks)
* Rookie de l'any
** Maurice Stokes (Rochester Royals)
* Primer quintet de la temporada
** Bob Cousy, Boston Celtics
** Paul Arizin, Philadelphia Warriors
** Neil Johnston, Philadelphia Warriors
** Bob Pettit, St. Louis Hawks
** Bill Sharman, Boston Celtics
* Segon quintet de la temporada
** Dolph Schayes, Syracuse Nationals
** Maurice Stokes, Rochester Royals
** Slater Martin, Minneapolis Lakers
** Jack George, Philadelphia Warriors
** Clyde Lovellette, Minneapolis Lakers

## Vegeu també

* Draft de l'NBA del 1956
* Playoffs de l'NBA del 1956
# Tahurwailis

Tahurwailis va ser rei dels hitites en una data desconeguda, propera al 1480 aC.

## Biografia

A la Proclamació de Telepinus es menciona un Tahurwailis i diu que era un dels germans de Huzziyas I, que sembla que va assassinar Tittiya i Hantilis, els fills més grans d'Ammunas, per tal de facilitar l'accés al tron de Huzziyas. Sembla que era fill del cap de la guàrdia reial Zuru, germà d'Ammunas, que va enviar a Tahurwailis, que en aquell moment era "cap de la llança d'or" un càrrec militar de la cort, a matar els fills del rei per afavorir Huzziyas. Tahurwailis va ser portat més tard davant el tribunal anomenat pankus, establert pel rei Telepinus, però la seva decisió, probablement la condemna a mort, el mateix Telepinus la va revocar, i el va desterrar a una granja de l'estat. Si era el mateix personatge que cap a l'any 1530 aC va matar Tittiya i Hantilis, el 1480 aC podria tenir prop dels 70 anys i el seu regnat degué ser curt.
No es pot determinar amb seguretat el moment en què va regnar ni a qui va succeir. El model de segell que utilitza sembla artísticament més allunyat del de Telepinus que el segell d'Alluwamnas. Era cosí de Telepinus, i descendent directe en línia masculina de Zidantas I. Tot sembla indicar que va succeir immediatament a Telepinus. No se sap si va arribar al poder després de la mort natural d'aquest o la va provocar ell mateix. Alguns autors el situen com a successor d'Hantilis II, del que es diu que havia mort sense descendència. Es va proclamar rei en contra de les indicacions de la Proclamació de Telepinus, que donaven preeminència a Al·luwamnas per ser el marit de la filla legítima del rei.
L'any 1969 es va trobar un document segellat amb la inscripció "Segell del Tabarna Tahurwailis, gran rei d'Hatti. Mort a qui canvii les seves paraules". El nom d'aquest rei es va veure confirmat per la troballa d'un tractat escrit en accadi on signava uns acords amb Shunashshuna, l'hereu del regne de Kizzuwatna, ratificant un altre tractat que havia acordat Telepinus.
No se sap si Tahurwailis va regnar fins a la seva mort o va ser destronat per Al·luwamnas. Segurament Al·luwamnas va recuperar el tron i devia fer desaparèixer de les llistes reials el nom de l'usurpador.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 11-12. ISBN 8446022532.
# Teruyuki Moniwa

Teruyuki Moniwa (Prefectura de Kanagawa, Japó, 8 de setembre de 1981) és un futbolista japonès.

## Selecció japonesa

Teruyuki Moniwa va disputar 9 partits amb la selecció japonesa.

## Enllaços externs

* National Football Teams
* Japan National Football Team Database
# Talaat Yacoub

Talaat Yacoub (en àrab: طلعت يَعْقُوب) (Mandat Britànic de Palestina, dècada de 1940 - Alger, 18 de novembre de 1988) fou un activista polític palestí, membre del Front Popular per a l'Alliberament de Palestina (FPAP), posteriorment del Front Popular per a l'Alliberament de Palestina-Comandament General (FPAP-CG) i, finalment, d'una escissió de l'FPAP-CG liderada per ell mateix.
Entre el desembre de 1969 i el febrer de 1970 realitzà un gira pel Golf Pèrsic i l'Iraq, juntament amb altres companys de l'FPAP com Salah Salah, Rashida Obeida, Salim Issawi i Leila Khaled, amb l'objectiu de promocionar la causa i recaptar fons per a l'organització. Alguns comentaristes afirmaren que, durant la fira, el FPAP rebé una gran donació econòmica de la família reial d'Abu Dhabi.
El 25 de març de 1985, Khalid al-Fahum anuncià la creació d'una coalició de faccions palestines anomenada Front de Salvació Nacional Palestí, i que estigué formada per l'FPAP, FPAP-CG, as-Sa'iqa, FLPP.
Morí el 18 de novembre de 1988 a la ciutat d'Alguer d'un infart miocardíac, estant al càrrec de la secretaria general de la facció. A partir d'aleshores el substituí Yusuf Muqtah, més conegut pel nom de guerra Abu Nidal Ashqar.

## Referències

* 1 2 «Talaat Yacoub, a Palestinian Leader, Dies» (en anglès). NYTimes.com, 19-11-1988. [Consulta: 24 agost 2019].
* ↑ Khaled, 2014, p. 174.
* ↑ Irving, 2012, p. 40.
* 1 2 Strindberg, Anders. The Damascus-Based Alliance of Palestinian Forces: A Primer, in Journal of Palestine Studies, Vol. 29, No. 3 (Spring, 2000), pp. 60–76. University of California Press on behalf of the Institute for Palestine Studies
* ↑ Al-Khiyam. مخيم عين الحلوة عاصمة الشتات الفلسطيني

## Bibliografia

* Irving, Sarah. Leila Khaled: Icon of Palestinian Liberation (en anglès). 1a edició. Londres: Pluto Press, 2012. ISBN 978-0-7453-2951-2.
* Khaled, Leila. George Hajjar (ed.). El meu poble viurà. Autobiografia d'una revolucionària. 1a edició. Manresa: Tigre de Paper, 2014. ISBN 978-84-941664-2-6 [Consulta: 24 agost 2019]. Arxivat 2017-05-17 a Wayback Machine.
# Teiichi Matsumaru

Teiichi Matsumaru (en japonès: 松丸 貞一, Matsumaru Teiichi; Bunkyō, Tòquio, Imperi Japonès, 28 de febrer de 1909 - 6 de gener de 1997) va ser un futbolista i entrenador japonès.

## Selecció japonesa

Teiichi Matsumaru va disputar 3 partits amb la selecció japonesa.

## Enllaços externs

* Japan National Football Team Database
# Teikoku Bungaku

Teikoku Bungaku (帝国文学, «literatura imperial») va ser una revista literària i acadèmica publicada pel Departament de Literatura de la Universitat de Tòquio entre 1895 i 1920 de forma discontinuada. Va contribuir a la introducció de literatura estrangera i com a base del moviment romàntic japonès i contraposada al corrent naturalista. Hi van participar importants autors com Natsume Sōseki o Ryūnosuke Akutagawa.
La revista ser editada per la Societat de Literatura Imperial, que eren membres del Departament de Literatura de Tòquio, els quals formaven igualment el consell editorial de la mateixa. Hi van participar professors, graduats i estudiants universitaris. Segons descriu Tayama Katai, va ser una publicació molt activa durant els seus primers anys i resultava de lectura obligada cada més. En total se'n van publicar 296 volums, tot i que de forma discontinuada, la revista es periòdicament des de la seva fundació fins a febrer de 1917, va tenir una breu aturada i continuà publicant-se des de l'octubre del mateix any fins al gener de 1920.
La història de la revista es pot dividir en tres períodes. El primer (1895-1905), es caracteritza per una defensa de la creació d'una literatura nacional japonesa, que serveix de base al moviment romàntic japonès, i es va discutir sobre l'aparició de la nova poesia, la teoria del llenguatge i els caràcters o alfabet nacionals; el segon període (1906-1917) va posar èmfasi contra el moviment naturalista, destacant les posicions en contra d'Ueda Bin, i es va debatre sobre principis i simbolisme; el tercer període, que abasta fins a la fi de la revista, es va dedicar a debatre sobre el tradicionalisme.
D'altra banda, la publicació va contribuir a la producció de literatura japonesa, crítica i introducció de literatura xinesa i occidental. En aquest sentit, mentre se cercava assentar la individualitat de la literatura japonesa, habitualment les obres nacionals era contrastada amb la d'altres països. Així doncs, és notable la presència de comentaris i la introducció d'obres d'autors com Maurice Maeterlinck, George Bernard Shaw o Friedrich Nietzsche. També va mostrar una tendència acadèmia d'alt nivell, en competència amb revistes literàries d'altres universitats com la de Waseda o la de Keio.
A llarg dels anys va comptar amb la col·laboració de molts escriptors amb talent i articles de crítics. Hi van participar, entre d'altres, Takayama Chogyū, Kuwaki Genyoku, Doi Bansui, Togawa Shūkotsu, Kurigayama Hakuson, Osanai Kaoru, Abe Jiro, Tetsuro Watsuji, Kume Masao, Ryūnosuke Akutagawa, Natsume Sōseki, Toshima Yoshio i Yamamoto Yuzo.

## Referències

* 1 2 3 4 5 6 7 «帝国文学» (en japonès). Kotobank. Asahi Shimbun. [Consulta: 5 novembre 2020].
* 1 2 Tayama, Katai. Kenneth G. Henshall (editor). Literary Life in Tōkyō, 1885-1915: Tayama Katai's Memoirs 'Thirty Years in Tōkyō'. Leiden, Nova York, Copenhaguen i Colònia: E. J. Brill, 1987, p. 178.
* ↑ Mathias, Peter; Todorov, Nikolaj. History of humanity: scientific and cultural development. The nineteenth century. París i Londres: UNESCO i Routledge, 2005, p. 246.
# Terror roig etíop

El terror roig etíop va ser un període de repressió política que va instigar el govern d'Etiòpia contra grups opositors durant els anys 1976 i 1977. Va suposar entre 30.000 i 750.000 morts segons les fonts consultades.
El Derg va prendre el poder després de la caiguda de l'emperador el 1974 però ho va fer en un context força inestable. Diversos grups opositors, entre els quals destaca el Partit Revolucionari Popular Etíop, volien compartir el govern, en un moviment que els líders del Derg van titllar de contrarevolucionari. Per això van dotar d'armes a grups civils però part d'aquests, en comptes d'atacar els opositors, van començar atacs per defensar els propis interessos, fet que va sumir el país en un caos de faccions enfrontades i violència al carrer. Aleshores el govern va intensificar la repressió contra els opositors, amb detencions massives i execucions sense garanties judicials.
Un dels seus màxims organitzadors, Mengistu Haile Mariam, va ser condemnat per genocidi mentre estava refugiat fora del país.

## Referències

* ↑ Harff, Barbara & Gurr, Ted Robert: "Toward an Empirical Theory of Genocides and Politicides", International Studies Quarterly 32(3)
# Tilloy-lez-Cambrai

Tilloy-lez-Cambrai és un municipi francès, situat a la regió dels Alts de França, al departament del Nord. L'any 2006 tenia 618 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 383 | 402 | 446 | 552 | 583 | 670 | 618 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1945-1969 | Henri Soyez | SFIO |
| 1969-1995 | Jean-Marie Soyez | |
| 1995-2008 | Lucien Leveaux | |
| 2008- | Jean Pierre Lagon | |
# Teodor I de Constantinoble

Teodor I de Constantinoble (en llatí: Theodorus, en grec antic: Θεόδωρος) va ser patriarca de Constantinoble de l'any 677 al 679.
El va precedir Constantí I. Se sap que l'emperador Constantí IV Pogonat el va deposar però no se'n coneix la causa. El va succeir Jordi I de Xipre, que es creu que va morir cap a l'any 683 i llavors Teodor I va ser reposat i va exercir uns tres anys, fins potser el 686 o 687.

## Referències

* ↑ «Theodoros» (en grec). Ecumenic Patriarchate of Constantinople. [Consulta: 1r juliol 2023].
# Thomas Rohregger

Thomas Rohregger (Innsbruck, 23 de desembre de 1982) és un ciclista austríac, ja retirat, professional des del 2003 fins al 2013. Durant la seva carrera va córrer a l'Elk Haus-Simplon, el Team Milram i el RadioShack-Leopard.
La seva victòria més important és la classificació final de la Volta a Àustria de 2008. Aquell mateix any va prendre part en la prova en ruta dels Jocs Olímpics de Pequín, finalitzant en la 38a posició final.

## Palmarès

* 2006
** Vencedor de la classificació de la muntanya de la Volta a Àustria
** Vencedor de la classificació de la muntanya de la Volta a Luxemburg
* 2007
** 1r a Gmünd
** Vencedor d'una etapa de la Volta a Àustria
* 2008
** 1r a la Volta a Àustria
* 2010
** Vencedor de la classificació de la muntanya del Tour Down Under

### Resultats al Giro d'Itàlia

* 2009. 29è de la classificació general
* 2010. Abandona (11a etapa)
* 2011. No surt (5a etapa)
* 2012. 31è de la classificació general

### Resultats a la Volta a Espanya

* 2009. Abandona (10a etapa)
* 2011. 28è de la classificació general

### Resultats al Tour de França

* 2010. 74è de la classificació general

## Referències

* ↑ «Rohregger returns to studies and leaves cycling». Cyclingnews.com. Future plc, 29-10-2013 [Consulta: 21 desembre 2013].
* ↑ «RadioShack-Nissan-Trek announces lineup for 2012». VeloNews. Competitor Group, Inc., 05-12-2011 [Consulta: 17 gener 2012].
* ↑ «Rohregger gana la vuelta a Austria, Boonen se hace con la última etapa» (en castellà), 13-07-2008. [Consulta: 24 octubre 2023].
* ↑ «Olympedia – Thomas Rohregger». [Consulta: 24 octubre 2023].

## Enllaços externs

* Fitxa de Thomas Rohregger a sitiodeciclismo.net
* Web personal Arxivat 2009-05-11 a Wayback Machine. (alemany)
# Thomas Rytter Jakobsen

Thomas Rytter (Copenhaguen, 6 de gener de 1974) és un futbolista danès, ja retirat, que ocupava la posició de defensa.

## Carrera

Va començar la seua carrera al Lyngby Boldklub, tot debutant amb el primer equip en 1992, i immediatament es va fer un lloc en l'onze inicial. La seua projecció es va vore recompensada amb repetides convocatòries amb les seleccions inferiors daneses i el guardó de millor futbolista danès sub-21 de 1994.
Va deixar Lyngby a l'hivern de 1996 per fitxar pel Sevilla FC, de la lliga espanyola, el qual va descendir eixa campanya a Segona Divisió. Rytter va acompanyar als andalusos per la categoria d'argent fins a gener de 1998, quan va tornar al seu país, a les files del FC Copenhaguen.
Rytter va estar-se tres anys en el club capitalí, formant amb Niclas Jensen una de les millors defenses de la competició. El FC Copenhague va guanyar la Superlliga del 2001, però no hi va haver acord per renovar el contracte i el danès va marxar a la Bundesliga amb el Vfl Wolfsburg.
Va romandre tres anys i mig a Alemanya, jugant al voltant d'un centenar de partits. El 2005 retornaria a Dinamarca, aquesta vegada a les files del Brøndby IF. En la seua primera temporada amb els blau-i-grocs, va tenir problemes amb les lesions. Finalment, a l'agost del 2008, va decidir penjar les botes.

## Selecció

Rytter va jugar quatre partits amb la selecció de futbol de Dinamarca. El seu debut va ser el 1996. Posteriorment, va tornar al combinat nacional en una segona etapa, a l'entrada del nou segle.
# Terra Sancti Benedicti

La Terra Sancti Benedicti (Terra de Sant Benet) era el territori secular, o seignory, de la poderosa Abadia de Montecassino, el monestir més important del Mezzogiorno i un dels primers monestirs occidentals: va ser fundat pel mateix Benet de Núrsia, i d'allà prové el nom de les seves possessions.
Aquestes possessions seculars tenen el seu origen a la donació de Gisulf II de Benevento el 744. La terra no era gaire extensa, bàsicament estava conformada per una zona que envoltava el pujol de Montecassino, era terra valuosa i lloc de nombroses batalles. Immediatament va ser assignada a la Santa Seu i va conformar el seu propi estat. El 1057 el papa Víctor II va declarar que l'abat de Montecassino tenia preeminència «sobre i per sobre» tots els altres abats.

## Referències

* «The papacy and the Terra Sancti Benedicti» (en anglès). Arxivat de l'original el 2016-03-03. [Consulta: 7 desembre 2014].
# Colibrí d'Alice

El colibrí d'Alice (Aglaeactis aliciae) és una espècie d'ocell de la família dels troquílids (Trochilidae) que habita les vessants dels Andes al nord del Perú.

## Referències

* ↑ «Colibrí d'Alícia». Avibase - la base de dades mundial d’ocells. Avibase - la base de dades mundial d’ocells. [Consulta: 22 gener 2022].
* ↑ «Purple-backed Sunbeam» (en anglès). International Union for Conservation of Nature’s Red List of Threatened Species. [Consulta: 22 gener 2022].
# Earthquake

«Earthquake» té aquests significats:
# Arabesc (pel·lícula)

Arabesc (títol original en anglès: Arabesque) és una pel·lícula estatunidenca dirigida per Stanley Donen, estrenada el 1966 i doblada al català.

## Argument

El professor David Pollock (Peck) és un expert en jeroglífics antics a la Universitat d'Oxford. Un Primer Ministre de l'Orient Mitjà convenç Pollock per infiltrar-se en l'organització d'un home anomenat Beshraavi (Alan Badel), que està implicat en una trama contra el primer ministre. La naturalesa del complot es creu que es troba en un jeroglífic. L'amant de Beshraavi, Yasmin Azir (Loren) és un misteri entrellaçat en la trama. Pollock necessita la seva ajuda, però no pot aclarir de quin costat està. Finalment treballen junts i Pollock i Yasmin desxifren la trama i comencen a aturar l'assassinat del primer ministre. Triomfen, però els herois són perseguits fins a un pont ferroviari pels venjatius dolents que els disparen des d'un helicòpter, que Pollock finalment derrota deixant caure una escala de metall als rotors quan l'helicopter passa sota el pont.

## Repartiment

* Gregory Peck: el Professor David Pollock
* Sophia Loren: Yasmin Azir
* Alan Badel: Nejim Beshraavi
* Kieron Moore: Yussef Kasim
* Carl Duering: Hassan Jena
* John Merivale: el major Sylvester Pennington Sloane
* Duncan Lamont: Webster
* George Coulouris: Ragheeb
* Ernest Clark: el banquer Beauchamp
* Harold Kasket: l'ambaixador Mohammed Lufti

## Premis i nominacions
### Premis

* 1967: BAFTA a la millor fotografia per Christopher Challis

### Nominacions

* 1967: BAFTA a la millor direcció
* 1967: BAFTA al millor vestuari per Christian Dior
* 1967: BAFTA al millor muntatge per Frederick Wilson
* 1967: Grammy a la millor banda sonora escrita per pel·lícula o televisió per Henry Mancini

## Al voltant de la pel·lícula

* El cartell de la pel·lícula ha estat concebut per Robert McGinnis.

## Referències

* ↑ Títol en català a Ésadir.cat
Viccionari
# Abd-Rabbih al-Kabir

Abd-Rabbih al-Kabir fou cap o imam dels kharigites azraquites a Djiraft al Kirman.
Qatarí ibn al-Fujaa dirigia el moviment però vers el 697 van esclatar divisions entre azraquites àrabs i mawalis que van obligar a Katari a fugir cap al Tabaristan amb els seus seguidors, mentre els mawali van prendre el control de Djiraft encapçalats per Abd Rabbihi al-Kabir al costat del qual apareix en algun moment un personatge de nom Abd Rabbihi al-Saghir, que potser era un lloctinent o el cap d'un altra facció.
Aquesta divisió va facilitar la tasca al general Muhallab ibn Abi Sufra que va poder massacrar a tots els azraquites de Kirman en pocs mesos.

## Referències

* Iran in the Early Islamic Period: Politics, Culture, Administration and Public Life between the Arab and the Seljuk Conquests, 633-1055 Autor: Bertold Spuler- Col·laboradors: Robert G. Hoyland, Gwendolin Goldbloom, Berenike Walburg. Editor: BRILL, 2014 ISBN 9004282092, ISBN 9789004282094
# Falec (poeta)

Falec (grec antic: Φάλαικος, llatí: Phalaecus) fou un poeta líric i epigramàtic grec, del qual pren el nom l'anomenat «hendecasíl·lab faleci», un metre del qual no va ser pas l'inventor, ans solament que el va usar especialment.
Diversos autors antics l'esmenten, però no donen informació sobre les seves obres excepte que componia himnes a Hermes. Hefestió en cita un vers, que és probablement l'inici d'un dels seus himnes. Va ser un bon epigramatista, i cinc dels seus epigrames es troben a l'Antologia grega, i se'n coneix un altre citat per Ateneu de Nàucratis. Fou probablement un poeta dels destacats durant l'època alexandrina (segona meitat del segle iv aC).
L'hendecasíl·lab faleci va ser molt emprat pels poetes romans, i els gramàtics l'anomenen hendecasíl·lab, però admet moltes variacions rítmiques en la seva forma. Safo usava aquest ritme amb freqüència, i el vers es va anomenar μέτρον Σαπφικὸν ἦτοι φαλαικείον (metre sàfic i faleci), però també l'usen poetes més antics, com ara Anacreont, i també Sòfocles, Cratí d'Atenes, Simònides de Ceos i altres.

## Referències

* ↑ Phalaecus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 233
# Luci Mummi

Luci Mummi (en llatí: Lucius Mummius) va ser un magistrat romà.
Va ser tribú de la plebs l'any 187 aC. Es va oposar a la proposta de Marc Porci Cató que demanava fer publica la quantitat de diners pagada per Antíoc III el Gran als germans Publi i Luci Escipió com a preu de la pau el 188 aC. Mummi, intimidat per Cató, va acabar retirant la seva oposició i la llei va ser aprovada.
Va ser pretor el 177 aC i va rebre Sardenya com a província. Mentre estava en aquest càrrec, i per ordre del senat, va implementar un decret senatorial que obligava als residents a Roma que només tenien el dret llatí a tornar a les seves ciutats.

## Referències

* ↑ Smith, William (ed.). Dictionary of Greek and Roman Biography and Mythology. Vol II. Londres: Taylor and Walton, 1846, p. 1119.
# Thrymr (satèl·lit)

Thrymr o Saturn XXX és un satèl·lit irregular retrògrad de Saturn. Fou descobert per l'equip de Brett Gladman i John J. Kavelaars i d'altres l'any 2000 i rebé la designació provisional de S/2000 S 7.

## Característiques

Thrymr té un diàmetre d'uns 5,6 quilòmetres i orbita Saturn a una distància mitjana de 19,941 milions de km en 1.094 dies, amb una inclinació de 175° a l'eclíptica (159° a l'equador de Saturn), amb una excentricitat de 0,471.
Es postula que Thrymr, com Mundilfari i Skadi es podria haver format a partir de les runes expulsades de Febe per grans impactes en el passat de la història del sistema solar.
Thrymr forma part del grup de satèl·lits de Saturn conegut com a grup nòrdic, un grup de satèl·lits amb característiques similars.

## Denominació

El seu nom prové de la mitologia nòrdica, en la qual Thrymr és una gegant que robà el Mjöllnir a Thor. En un primer moment la IAUC li donà el nom Thrym que posteriorment modificà a l'actual Thrymr, afegint a l'arrel la -r del cas nominatiu. Prèviament havia rebut la designació provisional S/2000 S 7

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ IAUC 7538: S/2000 S 7, S/2000 S 8, S/2000 S 9 7 de desembre de 2000 (descobriment)
* ↑ MPEC 2000-Y15: S/2000 S 1, S/2000 S 2, S/2000 S 7, S/2000 S 8, S/2000 S 9 19 de desembre de 2000 (efemèrides)
* ↑ http://cfa-www.harvard.edu/iauc/08400/08471.html IAUC 8471: Satellites of Saturn 21 de gener, 2005 (correcció del nom)]
* ↑ «IAUC 8177 Nomenament del satèl·lit Thrym». Arxivat de l'original el 2008-07-09. [Consulta: 9 juliol 2008].
# Colibrí cuallarg ventrenegre

El colibrí cuallarg ventrenegre (Discosura langsdorffi) és una espècie d'ocell de la família dels troquílids (Troquilidae) que habita a Brasil, a l'Amazònia occidental i al sud-est.
# Janne Virtanen

Janne Virtanen (nascut en 1968) és un strongman finlandès campió de l'home més fort del món en 2000.
Va competir per primera vegada en aquest campionat en 1999, i en 2001 acabà en el tercer lloc. Des de llavors no es retirà del campionat i fins i tot va competir en 2006.
Actualment viu com fuster al seu país natal.

## Enllaços externs

* Imatges de Janne Virtanen